‘બિયોન્ડ ધ ક્લાઉડ્સ’ માજિદ મજિદીની અગાઉની ફિલ્મોની ઊંચાઈએ નથી પહોંચતી. છતાં તે સિમ્પલ સ્ટોરીટેલિંગનો પાવર તો બતાવે જ છે. લાઉડ બેકગ્રાઉન્ડ મ્યુઝિક, આંજી નાખે તેવા કલર્સ અને સ્પેશિયલ ઈફેક્ટ્સ, જેમનાં નામથી થિયેટર ભરાઈ જાય તેવા સ્ટાર્સ, માત્ર જલસો કરાવવા માટે નખાયેલાં તામસિક મસાલા એલિમેન્ટ્સ વગેરે કોઈપણ બાબત ન હોવા છતાં બે કલાક લાંબી આ ફિલ્મ આપણને ક્યાંય કંટાળવા દેતી નથી. ભાંગ્યું તોય ભરૂચના ન્યાયે અધકચરી હોવા છતાં વર્લ્ડ સિનેમાના અને ઑફ બીટ સિનેમાના ચાહકોએ ‘બિયોન્ડ ધ ક્લાઉડ્સ’ને એક ચાન્સ તો આપવો જ જોઈએ.